Sankalp-Bahad/NER-Dataset huggingface dataset:
ଯଦି ହେଙ୍ଗୁ ଅପମିଶ୍ରିତ ହୋଇଥିବ, ତାହାଲେ ସାବୁନ ପଥର ବା ଅନ୍ୟ ମାଟି ଜିନିଷ ତଳେ ସ୍ଥିର ଭାବେ ବସିଯିବ ।
ଶୁଦ୍ଧ ହେଙ୍ଗୁ ସାବୁନ ପଥର ବା ମାଟି ଜିନିଷକୁ ତଳକୁ ଛାଡିବାକୁ ଦବନି ।
ଖାଦ୍ୟ ଅପମିଶ୍ରିଣ ବିରୋଧରେ ଅଭିଯୋଗ କରିବା ପ୍ରକ୍ରିୟା ନିମ୍ନରେ ଦିଆଗଲା ।
ଯଦି କେହି ଖାଦ୍ୟଦ୍ରବ୍ୟରେ ଅପମିଶ୍ରଣ ହୋଇଥିବାର ସନ୍ଦେହ କରେ ତେବେ ସେହି ବ୍ୟକ୍ତି ନିମ୍ନରେ ବର୍ଣ୍ଣିତ ମାଧ୍ଯମରେ କାର୍ଯ୍ୟାନୁଷ୍ଠାନ ନିମନ୍ତେ ଅଭିଯୋଗ କରିପାରିବେ ।
ପୌରାଣିକ କିମ୍ବଦନ୍ତୀରୁ ଜଣାଯାଏ ଯେ, ଆଗେ ଦେବୀମାନେ ଏହିସବୁ କୁଣ୍ଡରେ ସ୍ନାନ କରୁଥିଲେ ।
ଆଦିବାସୀମାନଙ୍କର ଏହା ଏକ ତୀର୍ଥଭୂମି ।
ଏଠାରେ ସାନ୍ତାଳ ଆଦିବାସୀମାନେ ମକର ପର୍ବ ପାଳନ କରନ୍ତି ।
ଏଠାରେ ପ୍ରତିବର୍ଷ ମକର ମେଳା ମହା ଆଡ଼ମ୍ବରରେ ପାଳନ କରାଯାଏ ।
ପ୍ରକୃତିର ସବୁଜିମା ଦ୍ଵାରା ଆକୃଷ୍ଟ ହୋଇ ବହୁ ପର୍ଯ୍ୟଟକ ଏଠାକୁ ବଣଭୋଜି କରିବାକୁ ଆସିଥାଆନ୍ତି ।
୮୪ ଫୁଟ୍‌ ଉଚ୍ଚତା ବିଶିଷ୍ଟ ଏହି ମନ୍ଦିର ମାଙ୍କଡ଼ା ପଥରରେ ନିର୍ମିତ ହୋଇଅଛି ।
ଏମାନେ ସମସ୍ତେ ସ୍ଥାୟୀ କୃଷି ଉପରେ ନିର୍ଭର କରିଥାଆନ୍ତି ।
ଏଠାକାର ଦୁଇ ବିଶିଷ୍ଟ ଆଦିମ ଜନଜାତି ଖଡ଼ିଆ ଓ ମାଙ୍କଡ଼ିଆ ଜଙ୍ଗଲଜାତ ଦ୍ରବ୍ୟ ସଂଗ୍ରହ କରି ଚଳନ୍ତି ।
ଏହା ପର୍ଯ୍ୟଟକମାନଙ୍କ ଚିତ୍ତବିନୋଦନ ପାଇଁ ଏକ ସର୍ବଶ୍ରେଷ୍ଠ ସ୍ଥାନ ଓ ମର୍ତ୍ତ୍ୟର ନନ୍ଦନକାନନ କହିଲେ ଅତ୍ୟୁକ୍ତି ହେବ ନାହିଁ ।
ଯଦିଓ ଭାରତୀୟମାନେ ସିନେମାପ୍ରିୟ, ସ୍ଵତଃପ୍ରବୃତ୍ତଭାବେ ସେମାନେ ଏହି ଉତ୍ସବ ମହାଡ଼ମ୍ବରରେ ପାଳନ କରି ନ ଥିବା ପରିଲକ୍ଷିତ ହୋଇଥିଲା ।
ସେହି ସିନେମାହିଁ ତାଙ୍କୁ ବିଶ୍ବବିଖ୍ୟାତ କରିପାରିଥିଲା ।
ଏପରିକି ସିନେମାବାଲାମାନେ ମଧ୍ଯ ଏହାକୁ ଗୁରୁତ୍ଵ ଦେଇ ନାହାନ୍ତି ।
ମୋର ଆହୁରି ମଧ୍ୟ ମନେ ପଡୁଛି ଯେ ଆଇ.ଏ.ଏସ୍‌. ଚାକିରି ଛାଡ଼ି ଜଣେ ବିଶିଷ୍ଟ ଓଡ଼ିଆ ଲେଖକ ହେବାକୁ ଚାହିଁଥିଲେ ।
ଭାରତୀୟ ସିନେମା ଜଗତରେ ସେ ଜଣେ ବିହଙ୍ଗ ଭାବେ ବହୁଦୂର ଅତିକ୍ରମ କରିଥିଲେ ଝଡ଼ ଓ ବତାସରେ ।
ଭାରତୀୟ ଚଳଚ୍ଚିତ୍ର ଜଗତରେ ସମ୍ଭବତଃ ଦ୍ଵିତୀୟ ଓଡ଼ିଆ ଭାବେ ସେ ଶୀର୍ଷ ସ୍ଥାନକୁ ଯାଇପାରିଥିଲେ ।
ପ୍ରକୃତରେ ଭାରତୀୟ ପ୍ରାମାଣିକ ଚଳଚ୍ଚିତ୍ର, କାର୍ଟୁନ୍‌ ତଥା ଆନିମେସନରେ ସେ ଯୁଗ ପ୍ରବର୍ତ୍ତକ ବୋଲି କହିଲେ କିଛି ଅତ୍ୟୁକ୍ତି ହେବ ନାହିଁ ।
ପିଲାମାନଙ୍କୁ ଭଲ ମଣିଷ କରିବାକୁ ଯଥାଶକ୍ତି ଚେଷ୍ଟାକରିଛି ।
ଦୁଇ ଝିଅକୁ ବିବାହ ଦେଇ ଏକ ପ୍ରକାର କର୍ତ୍ତବ୍ୟ ସମାପନ କରିଛି ।
କାରଣ ତାଙ୍କର ମୋ ପାଇଁ ପ୍ରତିଶ୍ରୁତି ଥିଲା - ' ଡରୁଛ କାହିଁକି, ମୁଁ ପରା ତମ ପାଖରେ ଅଛି । '
ପ୍ରାମାଣିକ ଚଳଚ୍ଚିତ୍ର ପ୍ରସ୍ତୁତି ଓ ପ୍ରସାରଣ ତାଙ୍କ ଦାୟିତ୍ଵରେ ଥିଲା ।
ତାଙ୍କ ସ୍ମୃତିପ୍ରତି ଗଭୀର ଶ୍ରଦ୍ଧାଞ୍ଜଳି ଜ୍ଞାପନ କରୁଛି ।
ଏହି ସଂସ୍କୃତି କୌଣସି ଧର୍ମଧାରାର ଗଣ୍ଡି ଭିତରେ ସୀମାବଦ୍ଧ ନୁହେଁ ।
ସଂସ୍କୃତି ହେଉଛି ଅତୀତ, ବର୍ତ୍ତମାନ ଓ ଭବିଷ୍ୟତର ସଂଯୋଗକାରୀ ସେତୁ ।
ଏହା ତା ' ର ମହାନତା ।
ପରିବର୍ତ୍ତନଶୀଳ ସମୟରେ ଏହାର ବାହ୍ୟ ରୂପର ପରିବର୍ତ୍ତନ ଘଟିଲେ ହେଁ ମୂଳତତ୍ତ୍ଵ ଅପରିବର୍ତ୍ତିତ ରହିଛି ।
ଚତୁର୍ଦ୍ଧାମୂର୍ତ୍ତିଙ୍କର ଚାରିଗୋଟି ବର୍ଣ୍ଣସମଗ୍ର ମାନବ ଜାତିର ବିଭିନ୍ନ ରଙ୍ଗର ନିଦର୍ଶନ ।
ଚତୁର୍ଦ୍ଧାମୂର୍ତ୍ତିଙ୍କର ଚାରିଗୋଟି ବର୍ଣ୍ଣ ହେଉଛି ପ୍ରତୀକାତ୍ମକ, ଯାହା ସମଗ୍ର ବିଶ୍ଵବାସୀଙ୍କ ନିକଟରେ ସାମ୍ୟ, ମୈତ୍ରୀ, ଭ୍ରାତୃତ୍ଵ ଓ ଏକତ୍ଵବାଦ ପ୍ରତିଷ୍ଠା କରିଆସୁଅଛି ।
ଏହି ସଂସ୍କୃତି ବିଶ୍ବର ମଙ୍ଗଳ ଉପରେହିଁ ପ୍ରାଧାନ୍ୟ ଦିଏ ।
ନୃତ୍ୟ, ସଙ୍ଗୀତ, ସାହିତ୍ୟ, କଳା, ସ୍ଥାପତ୍ୟ ଓ ଭାଷାର ପ୍ରଭୃତି ହେଉଛି ସଂସ୍କୃତିର ଅନ୍ତରଙ୍ଗ ବିଭବ ।
ସମସ୍ତଙ୍କୁ ସେବାଧିକାର ଦେବା ନିମିତ୍ତ ସେ ଛତିଶା ନିଯୋଗ ଭିଆଇଛନ୍ତି ।
ଏହି ପ୍ରାନ୍ତୀୟ ବଜାର ପ୍ରାଙ୍ଗଣ ସରକାରୀ - ଘରୋଇ ଭାଗିଦାରୀରେ ସ୍ଥାପନ କରାଯିବ ।
ନିୟନ୍ତ୍ରିତ ବଜାର କମିଟି ପ୍ରାଙ୍ଗଣରେ ବି କୃଷକ ବିକ୍ରି କରୁଥିବା ଧାନରୁ ଅଧିକ ମୂଲ୍ୟ ପାଇବା ଦରକାର, ଏଥିପାଇଁ ସମସ୍ତ ବଜାର ପ୍ରାଙ୍ଗଣ / ଉପ - ବଜାର ପ୍ରାଙ୍ଗଣ / ଧାନ କ୍ରୟ କରୁଥିବା ଅସ୍ଥାୟୀ କ୍ରୟ କେନ୍ଦ୍ରଗୁଡ଼ିକରେ ପରିଷ୍କାର କରିବା ଓ ଶୁଖାଇବା, ବର୍ଗୀକରଣ କରିବା, ଓଜନ କରିବା ଓ ଥଳିରେ ଭର୍ତ୍ତି କରିବା ସୁବିଧା ଯୋଗାଇ ଦିଆଯିବ ।
ଅଧିକ ଅର୍ଥକରୀ ଫସଲ ଉତ୍ପାଦନ ନିମନ୍ତେ ରିହାତି ଅର୍ଥ ପ୍ରଦାନ ଏବଂ ଅନ୍ୟାନ୍ୟ ପ୍ରୋତ୍ସାହନ ବ୍ୟବସ୍ଥା ରହିବ, କୃଷି ଉଦ୍ୟୋଗ ଓ କୃଷି ବ୍ୟବସାୟ ମାଧ୍ୟମରେ କୃଷିର ବ୍ୟବସାୟିକରଣକୁ ତ୍ୱରାନ୍ୱିତ କରିବା ପାଇଁ ସ୍ୱଳ୍ପ ହାର ସୁଧରେ ଆର୍ଥିକ ସହାୟତା ଓ ଅନ୍ୟ ଆର୍କଷଣୀୟ ସୁବିଧା ସୁଯୋଗ ଯୋଗାଇ ଦିଆଯିବ ।
ଘରୋଇ ବଜାର ଓ ରପ୍ତାନୀ ପାଇଁ ଉତ୍ପାଦଗୁଡ଼ିକ ଉତ୍ତମ ଗୁଣମାନର ହେବା ଆବଶ୍ୟକ, ଏଥିପାଇଁ ସରକାର ମାନ ନିର୍ଦ୍ଧାରଣ ଓ ପରୀକ୍ଷା ପଦ୍ଧତି ବ୍ୟବସ୍ଥା କରିବେ ।
ରପ୍ତାନୀ ସମ୍ଭାବନା ଥିବା କୃଷି ଓ ଉଦ୍ୟାନକୃଷି ଉତ୍ପାଦଗୁଡ଼ିକ ପାଇଁ ସରକାରୀ - ଘରୋଇ ଭାଗୀଦାରୀରେ କୃଷି ରପ୍ତାନୀ ମଣ୍ଡଳ ସ୍ଥାପନ କରାଯିବ ।
ଏହା ମଧ୍ୟ ଭୌଗୋଳିକ ସୂଚକର ପ୍ରୟୋଗ, ଆମ ଆଇ.ପି.ଆର୍.ର ସୁରକ୍ଷା କରିବା ସହିତ ଆମର ନିଆରା ଉତ୍ପାଦ ପାଇଁ ନୂତନ ବଜାର ଆବିଷ୍କାର କରିବ ।
ଭୌଗୋଳିକ ସୂଚକ ଅନୁଯାୟୀ ଉତ୍ପାଦଗୁଡ଼ିକ ପ୍ରୋତ୍ସାହିତ କରାଯିବ, ଗୁଣାତ୍ମକ ନିଶ୍ଚିତତା, ଗଣ୍ଠିଳିକରଣ ଓ ମାର୍କା ପ୍ରଦାନ ଉପରେ ଗୁରୁତ୍ୱ ଦିଆଯାଇ ସୁବିଧା ଯୋଗାଇ ଦିଆଯିବ ଏହା ଦ୍ୱାରା ଆନ୍ତର୍ଜାତିକ ମାନ / ଢାଞ୍ଚା ଅନୁଯାୟୀ କୃଷି ରପ୍ତାନୀ ବୃଦ୍ଧି ପାଇବ ଓ ଜ୍ଞାନକୌଶଳ ସତ୍ତ୍ଵକୁ ନିଶ୍ଚିତ କରାଯିବ, ସାରା ରାଜ୍ୟରେ ଫଳପ୍ରଦ ଭାବେ ସର୍ବନିମ୍ନ ସହାୟକ ମୂଲ୍ୟ (ଏମ୍.ଏସ୍.ଏସ୍.ପି.) ଉପରେ ଗୁରୁତ୍ୱ ଦିଆଯିବ, ଫଳରେ ଉତ୍ପାଦିତ ଦ୍ରବ୍ୟରୁ ଅଧିକ ଲାଭ ପ୍ରାପ୍ତିକୁ ସୁନିଶ୍ଚିତ କରାଯିବ ।
ଭାରତ ନିର୍ମାଣ, ଏମ୍.ଜି.ଏନ୍.ଆର୍.ଇ.ଜି.ଏ., ବି.ଆର୍.ଜି.ଏଫ୍., ପି.ଏମ୍.ଜି.ଏସ୍.ୱାଇ., ଭଳି ଅନ୍ୟାନ୍ୟ ଗ୍ରାମୀଣ ଭିତ୍ତିଭୂମି ବିକାଶ କାର୍ଯ୍ୟକ୍ରମ ସହିତ ଫଳପ୍ରଦ ସଂଯୋଗକୁ ପ୍ରୋତ୍ସାହିତ କରାଯିବ ।
କୃଷିରେ ମହିଳା ।
ସମ୍ପ୍ରତି ମହିଳା ଅଧିକାର ଓ ଲିଙ୍ଗଗତ ସମ୍ବେଦନଶୀଳତା ବିକାଶ କ୍ଷେତ୍ରରେ ଖୁବ୍ ଗୁରୁତ୍ୱପୂର୍ଣ୍ଣ ହୋଇ ପଡ଼ିଛି ।
ସମାଜିକ କାର୍ଯ୍ୟରେ ହେଉଥିବା ଯୋଗାଯୋଗରେ ଲିଙ୍ଗଗତ ନିରପେକ୍ଷତାକୁ ବିବେଚନା କରିବା ଦରକାର ।
କୃଷି ବିକାଶରେ ମହିଳାମାନେ ମୁଖ୍ୟ ପ୍ରକଳ୍ପ ଭାଗିଦାର ହେବେ ।
ଲକ୍ଷ୍ୟ ହାସଲ ପାଇଁ ଦକ୍ଷତା ବୃଦ୍ଧି ଓ ମହିଳା ସଶକ୍ତିକରଣ ଉପରେ ଗୁରୁତ୍ୱ ଦିଆଯିବ ।
ଆବଶ୍ୟକତା ଅନୁଯାୟୀ ମହିଳାଙ୍କୁ ସୁହାଇଲା ଭଳି କୃଷି ଯନ୍ତ୍ରପାତି ନିର୍ମାଣ କରାଯିବ ।
କୃଷିରେ ମହିଳା ଗବେଷଣା ନିର୍ଦ୍ଦେଶାଳୟର ସହଯୋଗ ଗ୍ରହଣ କରାଯିବ ।
ମହିଳାଙ୍କ ସୃଜନଶୀଳତା, ଉତ୍ପାଦକତା, ଔଦ୍ୟୋଗିକତା ଓ ସେମାନଙ୍କ ଦକ୍ଷତା ବୃଦ୍ଧି ନିମନ୍ତେ ସମସ୍ତ କୃଷି ଉନ୍ନୟନ କାର୍ଯ୍ୟକ୍ରମରେ ଲିଙ୍ଗଗତ ବିଶ୍ଳେଷଣ ଓ ଲିଙ୍ଗଗତ ସମ୍ବେଦନଶୀଳତା ଉପରେ ଗୁରୁତ୍ୱାରୋପ କରାଯିବ ।
କୃଷି ସାମଗ୍ରୀ ବ୍ୟବସାୟ କରିବା ପାଇଁ ଇଚ୍ଛା ପ୍ରକାଶ କଲେ ସକ୍ଷମ ମହିଳା ସ୍ୱୟଂସହାୟକ ଗୋଷ୍ଠୀ ସୁଯୋଗ ଦିଆଯିବ ।
ମହିଳା କୃଷିଜୀବୀଙ୍କୁ କୃଷିଋଣ ଯୋଗାଇ ଦେବା ପାଇଁ ପର୍ଯ୍ୟାପ୍ତ ପଦକ୍ଷେପ ନିଆଯିବ ।
ଗ୍ରାମାଞ୍ଚଳର ଯୁବତୀମାନଙ୍କୁ ଅମଳ ପରବର୍ତ୍ତୀ ପରିଚାଳନା ଓ ଖାଦ୍ୟ ପ୍ରକ୍ରିୟାକରଣ ସମ୍ବନ୍ଧୀୟ ତାଲିମ ପ୍ରଦାନ କରାଯିବ, ସେମାନେ ନିଜର ଆୟ ବୃଦ୍ଧି କରି ପାରିବେ ।
କୃଷିରେ ସୂଚନା ଓ ଯୋଗାଯୋଗ ପ୍ରଯୁକ୍ତିର ପ୍ରୟୋଗ ।
କୃଷି ଓ ଆନୁଷଙ୍ଗିକ କାର୍ଯ୍ୟର ବିବିଧ ବିକାଶକୁ ତ୍ୱରାନ୍ୱିତ କରିବାରେ ସୂଚନା ଓ ଯୋଗାଯୋଗ ପ୍ରଯୁକ୍ତି ବହୁ ପ୍ରତିଶ୍ରୁତି ବହନ କରିଥାଏ ।
କୃଷି ଓ ଆନୁଷଙ୍ଗିକ କାର୍ଯ୍ୟର ବିକାଶରେ ଇଣ୍ଟରନେଟ୍ ଓ ଅନ୍ୟାନ୍ୟ ବୈଦ୍ୟୁତିକ ମାଧ୍ୟମ ସ୍ୱଳ୍ପ ଖର୍ଚ୍ଚଯୁକ୍ତ ଜ୍ଞାନକୌଶଳ ଓ ବ୍ୟବସାୟିକ ସୂଚନା ପ୍ରସାରଣ ପାଇଁ ଉପାଦେୟ ମାଧ୍ୟମ ହୋଇଥାଏ ।
କୃଷକମାନଙ୍କୁ ଇଣ୍ଟରନେଟ୍ ସୁବିଧା ଯୋଗାଇଦେବାରେ କୃଷି ବିଭାଗ ଖୁବ୍ ଆଗୁଆ ହୋଇ ପାରିଛି ।
ବର୍ତ୍ତମାନ ପ୍ରତ୍ୟେକ ମାସର ନିର୍ଦ୍ଧିଷ୍ଟ ଦିନରେ କୃଷି ଯନ୍ତ୍ରପାତି, ଅଗଭୀର ନଳକୂପ, ଗଭୀର ନଳକୂପ କିମ୍ବା ସେଚକୂପ ଖନନ ରିହାତିରେ ପମ୍ପସେଟ୍ କିଣିବା ପାଇଁ ଅନ୍‌ଲାଇନ୍‌ ପରମିଟ୍ ପ୍ରଦାନ କରାଯାଉଛି ।
ବିଭିନ୍ନ ଫସଲର ଅନୁମୋଦିତ ଚାଷ ପଦ୍ଧତି ସମ୍ବନ୍ଧୀୟ ସୂଚନା ପ୍ରସାରଣ ନିମନ୍ତେ କୃଷି ବିଭାଗ କୃଷକମାନଙ୍କୁ ଫସଲଭିତ୍ତିକ ପରାମର୍ଶ ଦେବା ପାଇଁ ପ୍ରତିଦିନ ଏକ ସ୍ୱତନ୍ତ୍ର ବୈଷୟିକ ପ୍ରକୋଷ୍ଠ ପୋର୍ଟାଲକୁ ସୂଚନା ପ୍ରଦାନ କରିବ ।
ପୋର୍ଟାଲକୁ ପ୍ରଶ୍ନ ପଠାଇବା ନିମନ୍ତେ କୃଷକମାନଙ୍କୁ ଉତ୍ସାହିତ କରାଯିବ, ଏହି ପ୍ରଶ୍ନର ଉତ୍ତର ପୋର୍ଟାଲ ମାଧ୍ୟମରେ ଗୋଟିଏ ଦିନରେ ପ୍ରଦାନ କରାଯିବ ।
ଏହି ପାରସ୍ପରିକ ଆଦାନପ୍ରଦାନ ପୋର୍ଟାଲ ବ୍ୟକ୍ତି ବିଶେଷରେ କୃଷକଙ୍କୁ ବୈଷୟିକ ପରାମର୍ଶ ପ୍ରଦାନ କରିବ ।
ଏହିଭଳି ପାରସ୍ପରିକ ଆଦାନପ୍ରଦାନ କରୁଥିବା ପୋର୍ଟାଲ ସମବାୟ ବିଭାଗ ଦ୍ୱାରା କାର୍ଯ୍ୟ କରିବ କିମ୍ବା ଏକ ସ୍ୱାଧୀନ ସଂସ୍ଥା କୃଷକମାନଙ୍କ ପାଇଁ ବଜାର ସୂଚନା ସଂଗ୍ରହ କରିବା ନିମନ୍ତେ ଉଦ୍ଧିଷ୍ଟ ରହିବ ।
ରାଜ୍ୟରେ ବିଭିନ୍ନ ବଜାରରେ ବିଭିନ୍ନ ଦ୍ରବ୍ୟର ମୂଲ୍ୟ ସୂଚନା ପ୍ରତିଦିନ ପୋର୍ଟାଲରେ ପ୍ରଦାନ କରାଯିବ ।
କୃଷି ଉତ୍ପାଦଗୁଡ଼ିକର ଅନ୍‌ଲାଇନ୍‌ କ୍ରୟ ବିକ୍ରୟ ସୁଗମ କରିବା ପାଇଁ ଏକ ଇ - ବାଣିଜ୍ୟ ସୁବିଧା ସ୍ଥାପନ କରାଯିବ ।
ଏହା କୃଷକମାନଙ୍କ ଉତ୍ପାଦ ବିକ୍ରିବଟା କାରବାର ଖର୍ଚ୍ଚ କମାଇ ପାରିବ ଓ କୃଷକମାନେ ଯଥୋଚିତ ମୂଲ୍ୟ ପାଇ ପାରିବେ ।
ମୋବାଇଲ ଫୋନ୍ ଜ୍ଞାନକୌଶଳ କୃଷକମାନଙ୍କୁ ସହର ଓ ବଜାରର ନିକଟବର୍ତ୍ତୀ କରିପାରିଛି ।
ଏହି ବିପ୍ଳବର ପୂର୍ଣ୍ଣ ସୁଯୋଗ ନେବା ପାଇଁ କୃଷି ବିଭାଗ ଓ ସଂକ୍ଷିପ୍ତ ସୂଚନା ସେବା (ଏସ୍.ଏମ୍.ଏସ୍.) ସମ୍ଭାବ୍ୟକୁ ବିନିଯୋଗ କରିବ, ବିହନ ଉପଲବ୍ଧତା କୃଷି ସାମଗ୍ରୀ, ଚାଷ ପଦ୍ଧତି, ପାଣିପାଗ ଓ ବିକ୍ରିବଟା ସମ୍ବନ୍ଧୀୟ ପ୍ରାସଙ୍ଗିକ ସୂଚନା କୃଷକମାନଙ୍କ ନିକଟକୁ ପ୍ରେରଣ କରାଯିବ ।
ବିଭାଗର ୱେବ୍ସାଇଟ୍କୁ ମୋବାଇଲ୍ ଜ୍ଞାନକୌଶଳ ସହ ସୁସଙ୍ଗତ କରାଯିବ ।
ତଥ୍ୟ ସଂଗ୍ରହ ପାଇଁ କ୍ଷୁଦ୍ର ହସ୍ତ ବ୍ୟବହୃତ ପଦ୍ଧତି ବ୍ୟବହାର କରାଯିବ, ଏହା ତଥ୍ୟ ପ୍ରସାରଣ ଓ ନିଷ୍ପତ୍ତି ଗ୍ରହଣ ବ୍ୟବସ୍ଥାର ଦକ୍ଷତା ବୃଦ୍ଧି କରିବ ।
କୃଷି ନୀତିର କାର୍ଯ୍ୟକାରିତା ।
ରାଜ୍ୟ କୃଷି ନୀତି ଛଅ ମାସ ମଧ୍ୟରେ କାର୍ଯ୍ୟକାରୀ କରାଯିବ, ଏଥିପାଇଁ ସରକାର ଉପଯୁକ୍ତ ଓ ଆବଶ୍ୟକୀୟ ନିୟମ ଓ ରିଜୋଳ୍ୟୁସନ୍‌ ପ୍ରସ୍ତୁତ, ସଂଶୋଧନ କିମ୍ବା ଗୃହୀତ କରିବେ ।
ଜିଲ୍ଲାସ୍ତରରେ କୃଷକମାନଙ୍କ ସମସ୍ୟାର ସମାଧାନ ପାଇଁ କାର୍ଯ୍ୟକାରୀ ଯୋଜନା ପ୍ରସ୍ତୁତ କରାଯିବ, ଏଥିରେ ଅଂଶଗ୍ରହଣ ଓ ନିମ୍ନରୁ ଉର୍ଦ୍ଧ୍ଵକୁ ଯୋଜନା ମାଧ୍ୟମରେ ପଞ୍ଚାୟତିରାଜ ଅନୁଷ୍ଠାନର ସଭ୍ୟ ସମେତ ସମସ୍ତ ଭାଗୀଦାରଙ୍କୁ ଅନ୍ତର୍ଭୁକ୍ତ କରାଯିବ ।
ଏହି ଜିଲ୍ଲା କୃଷି ଯୋଜନାକୁ ରାଜ୍ୟ କୃଷି ଯୋଜନା ସହିତ ସମନ୍ୱିତ କରାଯିବ, ରାଜ୍ୟସ୍ତରରେ କୃଷି ବିଭାଗ ଅନ୍ୟାନ୍ୟ ଆନୁଷଙ୍ଗିକ ବିଭାଗ ସହିତ ସମନ୍ୱୟ ସ୍ଥାପନ କରି ଏହି ନୀତି କାର୍ଯ୍ୟକାରୀ କରିବା ପାଇଁ ଉପଯୁକ୍ତ ବ୍ୟବସ୍ଥା କରିବ ।
ମନୁଷ୍ୟ ଶରୀରରେ ୨୦୬ ଖଣ୍ଡ ହାଡ, ଉପାସ୍ଥି, ଅସ୍ଥି ବନ୍ଧନୀର ମାଂସପେଶୀ ଦ୍ଵାରା ବାନ୍ଧି ହୋଇ କଙ୍କାଳର ଆକୃତି ପ୍ରଦାନ କରିଥାଏ ।
ଏହା ଶରୀରକୁ ନିର୍ଦ୍ଦିଷ୍ଟ ଆକୃତି ଏବଂ ଦୃଢତା ପ୍ରଦାନ କରେ ।
ମାଂସପେଶୀକୁ ସଂଯୋଗ ସ୍ଥାନ ଯୋଗାଇଥାଏ ।
ଖପୁରୀ ବର୍ଷ ପିଞ୍ଜରା ଏବଂ ଉଦର ମଧ୍ୟରେ ଗୁରୁତ୍ୱପୂର୍ଣ୍ଣ ଅଙ୍ଗକୁ ସୁରକ୍ଷା ପ୍ରଦାନ କରେ ।
ଏହା ୩୩ ଖଣ୍ଡ ହାଡର ସମଷ୍ଟିରୁ ଗଠିତ ହୋଇଥାଏ ।
ଏହା ହାଡଗୁଡିକ ମୁଦି ଭଳି ଆକୃତିର ହୋଇଥାଏ ।
ତାହାକୁ କଶେରୁକା କୁହାଯାଏ ।
ଏହି ହାଡଗୁଡିକ ଗୋଟିଏ ସହିତ ଗୋଟିଏ କ୍ରମାଗତ ଭାବେ ଖଞ୍ଜି ହୋଇ ରହିଥାଏ ।
ବେକର ୭ଟିକୁ ସରଭାଇକାଲ, ପିଠିର ୧୨ଟିକୁ ଥୋରାସିକ, ଅଣ୍ଟାର ୫ଟିକୁ ଲମ୍ବର, ପିଚାର ୫ଟିକୁ ସାକ୍ରାଲ ଏବଂ ତତ୍ ପରେ ୪ଟି କସିକ୍ସକୁ କଶେରୁକା କୁହାଯାଏ ।
ତନ୍ମଧ୍ୟରୁ ୫ଟି ସାକ୍ରାଲ ଏକତ୍ର ମିଶିଯାଇ ସାକ୍ରମ ଏବଂ ୪ଟି କସିକ୍ସ ଏକତ୍ର ମିଶିଯାଇ ଗୋଟିଏ ହୋଇଯାଇଥାଏ ।
ଦୁଇ କଶେରୁକାର ସଂଯୋଗ ସ୍ଥାନ ମଧ୍ୟରେ ଉପାସ୍ଥିର ଗଦି ରହିଥାଏ ।
ଏହାଦ୍ଵାରା ମେରୁଦଣ୍ଡ ବିଭିନ୍ନ ଆଡକୁ ବକ୍ର ହୋଇପାରେ ଏବଂ ପରସ୍ପରର ଘର୍ଷଣରୁ ରକ୍ଷା ପାଇଥାଏ ।
ମେରୁଦଣ୍ଡ ମଧ୍ୟରେ ମେରୁନଳୀ ରହିଥାଏ ।
ଏହା ମଧ୍ୟରେ ମେରୁ ସ୍ନାୟୁ ଅବସ୍ଥାନ କରେ ।
ମେରୁଦଣ୍ଡରେ ଆଘାତ ଲାଗି କଶେରୁକା ସ୍ଥାନଚ୍ୟୁତ ହେଲେ ମେରୁସ୍ନାୟ ଚିପି ହୋଇଯାଏ କିମ୍ବା କଟିଯିବାର ସମ୍ଭାବନା ରହିଛି ।
ସ୍ନାୟୁମେରୁର କାର୍ଯ୍ୟରେ ବ୍ୟାଘାତ ହୋଇ ପକ୍ଷାଘାତ ବା ପାରାଲିସସ୍ ସୃଷ୍ଟି ହୋଇଥାଏ ।
ମେରୁଦଣ୍ଡରେ ଆଘାତ ଲାଗିବା କ୍ଷେତ୍ରରେ ସାବାଧାନତା ଏବଂ ଉପଯୁକ୍ତ ସହାୟତା ଆବଶ୍ୟକ ହୋଇଥାଏ ।
ଅସାବଧାନତା ପକ୍ଷାଘାତା ସୃଷ୍ଟି କରିପାରେ ।
ସେଥିପାଇଁ ମେରୁଦଣ୍ଡର ଆଘାତକୁ ଦୃଷ୍ଟିରେ ରଖି ବେକ, ପିଠି, ଅଣ୍ଟାର ଆଘାତକୁ ଗୁରୁତର ଭାବେ ବିବେଚନା କରାଯାଏ ।
ପିଠି ପାଖରେ କଶେରୁକାର ଦୁଇ ପାର୍ଶ୍ଵରେ ଦୁଇଟି ପଞ୍ଜରା ଅସ୍ଥି ସଂଯୁକ୍ତ ହୋଇ ସମ୍ମୁଖକୁ ଆସି ବକ୍ଷାସ୍ଥ ବା ଛାତି ହାଡ ସହିତ ଉପାସ୍ଥି ଦ୍ଵାରା ସଂଯୁକ୍ତ ହୋଇଥାଏ ।
ଶରୀରରେ ୧୨ ଯୋଡା ପଞ୍ଜରା ଅସ୍ଥି ରହିଥାଏ ।
ତନ୍ମଧ୍ୟରୁ ୭ ଯୋଡା ପଞ୍ଜରା ଅସ୍ଥି ଉପାସ୍ଥି ଦ୍ଵାରା ଛାତି ହାଡ ସହିତ ପ୍ରତ୍ୟକ୍ଷ ଭାବରେ ସଂଯୁକ୍ତ ହୋଇଥାଏ ।
ଏହାର ପରବର୍ତ୍ତୀ ୩ ଯୋଗ ବା ୮ମ, ୯ମ ଓ ୧୦ମ ପଞ୍ଜରା ଅସ୍ଥି ଉପାସ୍ଥି ଦ୍ଵାରା ୭ମ ପଞ୍ଜରାର ଉପାସ୍ଥି ସହିତ ସଂଯୁକ୍ତ ହୋଇଥାଏ ।
ଶେଷ ଦୁଇଯୋଡା ବା ୧୧ଶ, ୧୨ଶ ସମ୍ମୁଖକୁ ନଆସି ମାଂସପେଶି ମଦୟାରେ ଭାଷମାନ ଅବସ୍ଥାରେ ରହିଯାଏ ।
ବକ୍ଷାସ୍ଥିର ଉପର ଦୁଇ ପାର୍ଶ୍ଵରୁ ଗୋଟିଏ କରି ହାଡ ସଂଯୁକ୍ତ ହୋଇ କାନ୍ଧ ମଧ୍ୟରେ ରହିଥାଏ ।
ପିଠିର ଉଭୟ ପାର୍ଶ୍ଵରେ ପଞ୍ଜରା ହାଡମାନଙ୍କ ପରେ ତ୍ରିଭୁଜାକାର ଭାବେ ରହିଥାଏ ।
ପ୍ରକ୍ୟେକ ପାର୍ଶ୍ଵରେ ଗୋଟିଏ କରି ଅଂଶଫଳକ ରହିଥାଏ ।
ବାହୁର ଉପରେ ଅଂଶରେ ଗୋଟିଏ ହାଡ ରହିଥାଏ ।
ତାହାକୁ ଭୁଜାସ୍ଥି କୁହାଯାଏ ।
ତଳ ଅଂଶରେ ଦୁଇଟି ହାଡ ରହିଥାଏ ।
ବାହାର ପାର୍ଶ୍ଵ ହାଡକୁ ବହିଃ ପ୍ରକୋଷ୍ଠାସ୍ଥି ଏବଂ ଭିତର ପାର୍ଶ୍ଵକୁ ଅନ୍ତଃପ୍ରକୋଷ୍ଠାସ୍ଥି କୁହାଯାଏ ।
କଚଟିରେ ୮ଟି ହାଡ ରହିଥାଏ, ଏହାକୁ କଚଟି ହାଡ କୁହାଯାଏ ।
ପାପୁଲିରେ ୫ଟି ପାପୁଲି ହାଡ ରହିଥାଏ ।
ପ୍ରତ୍ୟେକ ଆଙ୍ଗୁଳି ମଧ୍ୟରେ ୩ଟି ଆଙ୍ଗୁଳି ହାଡ ରହିଥାଏ ଏବଂ ବୁଢା ଆଙ୍ଗୁଳିରେ କେବଳ ୨ଟି ହାଡ ରହିଥାଏ ।
ବାସ୍ତରେ ଦୁଇଟି ପିଚା ହାଡ ରହିଥାଏ ।
ଏହା ପାଖରେ ସାକ୍ରମ ସହିତ ଏବଂ ସମ୍ମୁଖରେ ପରସ୍ପର ସହିତ ସଂଯୁକ୍ତ ହୋଇ ମଧ୍ୟଭାଗରେ ଗାତୁଆ ପାତ୍ର ଆକୃତିର ସ୍ଥାନ ସୃଷ୍ଟି କରିଥାଏ ।
ଏହି ସ୍ଥାନରେ ଅନ୍ତନାଡ଼ି, ମୂତ୍ରାଶୟ ଏବଂ ସ୍ତ୍ରୀଙ୍କର ପ୍ରଜଜନ ଅଙ୍ଗ ଇତ୍ୟାଦି ରହିଥାଏ ।
ଜଙ୍ଘ ମଧ୍ୟରେ ଏହି ହାଡ ବସ୍ତିଠାରୁ ଆଣ୍ଠୁ ପର୍ଯ୍ୟନ୍ତ ଲମ୍ବିଥାଏ ।
ଏହା ଶରୀରରେ ସବୁଠାରୁ ବଡ ଏବଂ ଶକ୍ତି ହାଡ ହୋଇଥାଏ ।
ଏହାକୁ ଫିମର କୁହାଯାଏ ।
ଏହା ଆଣ୍ଠୁ ଖଞ୍ଜା ଉପରେ ରହିଥାଏ ।
ଏହାକୁ ପାଟେଲା କୁହାଯାଏ ।
ଗୋଡରେ ଆଣ୍ଠୁଠାରୁ ନିମ୍ନକୁ ଦୁଇଟି ହାଡ ରହିଥାଏ ।
ବାହାର ପାଖ ହାଡକୁ ଫିବୁଲା ଏବଂ ଭିତର ପାଖ ହାଡକୁ ଟିବିଆ କୁହାଯାଏ ।
ପାଦ ମଧ୍ୟରେ ୭ ଖଣ୍ଡ ବନ୍ଧାସ୍ଥି ରହିଥାଏ ।
ଏହା ସହିତ ୫ ଖଣ୍ଡ ପାଦ ଚଳାସ୍ଥି ସଂଯୁକ୍ତ ହୋଇଥାଏ ।
ଆଙ୍ଗୁଳି ମଧ୍ୟରେ ୧୪ ଖଣ୍ଡ ହାଡ ରହିଥାଏ ।
ଏହାକୁ ଫାଲେକ୍ସ ବା ବହୁ ବଚନରେ ଫଲେଞ୍ଜେସ୍ କୁହାଯାଏ ।
ପ୍ରତ୍ୟେକ ଆଙ୍ଗୁଳିରେ ୩ ଖଣ୍ଡ ହାଡ ରହିଥାଏ ।
କିନ୍ତୁ ବୁଢା ଆଙ୍ଗୁଳିରେ ଦୁଇଟି ହାଡ ରହିଥାଏ ।
ଦୁଇ ବା ଅଧିକ ହାଡର ମିଳନ ସ୍ଥାନକୁ ଖଞ୍ଜ ବା ଗଣ୍ଠି କୁହାଯାଏ ।
ଏହା ମୁଖ୍ୟତଃ ଦୁଇ ପ୍ରକାର ହୋଇଥାଏ ।
ଏହି ଖଞ୍ଜରେ ସଂଯୁକ୍ତ ହୋଇଥିବା ହାଡଗୁଡିକ ପରସ୍ପର ସହିତ ଦୃଢ ଭାବେ ବାନ୍ଧି ହୋଇ ରହିଥାଏ ।
ଏବଂ ସେଥିରେ ଚଳନ ହୋଇପାରେ ନାହିଁ ।
ସାଧାରଣତଃ ଖପୁରୀରେ ଏହି ପ୍ରକାର ଖଞ୍ଜ ରହିଥାଏ ।
ଏହି ଖଞ୍ଜରେ ଚଳନ ସମ୍ଭବ ହୋଇଥାଏ ।
ଏହାର କାର୍ଯ୍ୟ କ୍ଷମତା ଅନୁଯାୟୀ ତାହାକୁ ତିନୋଟି ଭାଗରେ ବିଭକ୍ତ କରାଯାଏ ।
ଗୋଟିଏ ପାଖ ହାଡର ସକେଟ ଭଳି ଅଂଶ ମଧ୍ୟରେ ଅନ୍ୟ ହାଡର ବଳ ଭଳି ମୁଣ୍ଡ ରହି ଏହି ଭଳି ଖଞ୍ଜ ସୃଷ୍ଟି ହୋଇଥାଏ ।
ଏହି ଖଞ୍ଜା ବିଭିନ୍ନ ଦିଗରେ ଚାଳିତା ହେବା ସହିତ ଘୂରି ମଧ୍ୟ ପାରେ ।
ଏହିଭଳି ଖଞ୍ଜା କାନ୍ଧ ଏବଂ ପିଚାରେ ରହିଥାଏ ।
ଏହି ଖଞ୍ଜା କେବଳ ଗୋଟିଏ ଦିଗରେ ଚାଳିତ ହୋଇପାରେ ।
ଏହିଭଳି ଖଞ୍ଜା କହୁଣୀ, ଆଣ୍ଠୁରେ ରହିଥାଏ ।
ଏହା ଖଞ୍ଜା କବଜା ଭଳି କାମ କରୁଥିବାରୁ ଏହାକୁ କବଜ ଖଞ୍ଜା କୁହାଯାଏ ।
ଏହି ଖଞ୍ଜା ନିମ୍ନ ସୀମିତତା ମଧ୍ୟରେ ଚାଳିତ ହୋଇପାରେ ଏହି ଖଞ୍ଜା ମେରୁଦଣ୍ଡ, କଚଟି ଏବଂ ପାଦରେ ରହିଥାଏ ।
ଶରୀରରେ ଦୁଇ ପ୍ରକାରର ସାଂସପେଶୀ ରହିଥାଏ ।
ଏହି ମାଂସପେଶୀ ମନୁଷ୍ୟର ଇଚ୍ଛା ଶକ୍ତି ବା ମସ୍ତିଷ୍କର ସଚେତନ ନିର୍ଦ୍ଦେଶ ଦ୍ଵାରା କରିଥାଏ ।
ଶରୀରର ଅଧିକାଂଶ ମାଂସପେଶୀ ଏହି ପ୍ରକୃତିର ହୋଇଥାଏ ।
ଏହି ମାଂସପେଶୀ ମନୁଷ୍ୟର ଇଚ୍ଛା ଶକ୍ତି ଅଧୀନରେ ପରିଚାଳିତ ନହୋଇ ଅଟୋନୋମିକ ନରଭସ ପ୍ରଣାଳୀ ନିୟନ୍ତ୍ରଣରେ ଅବିରତ କାର୍ଯ୍ୟ ସାଧନ କରିଥାଏ ।
ହୃତ୍‌ପିଣ୍ଡ, ଫୁସଫୁସ ଏବଂ ଅଭ୍ୟନ୍ତରର ଅଙ୍ଗମାନଙ୍କରେ ଏହି ପ୍ରାକାର ମାଂସପେଶୀ ରହିଥାଏ ।
ସ୍ନାୟୁ ଦ୍ଵାରା ଶରୀରର ବିଭିନ୍ନ ଅଂଶର ସମ୍ଭେଦନ ସଂକେତ ମସ୍ତିଷ୍କର ଯାଇଥାଏ ଏବଂ ମସ୍ତିଷ୍କକୁ କାର୍ଯ୍ୟ ନିର୍ଦ୍ଦେଶ ସଂକେତ ଆସି ଉଦ୍ଦିଷ୍ଟ ମାଂସପେଶୀ ଏବଂ ଅଙ୍ଗ ନିକଟରେ ପହଞ୍ଚି ଥାଏ ।
ଅସ୍ଥି ଖଞ୍ଜାକୁ ବାନ୍ଧି ରଖିଥିବା ଫାଇବସ ତନ୍ତୁକୁ ଅସ୍ଥିବନ୍ଧ କୁହାଯାଏ ।
ଏହା ଖଞ୍ଜାର ଚଳନକୁ ତାହାର ସୀମିତତା ମଧ୍ୟରେ ରଖିଥାଏ ।
ଏହାର କ୍ଷତିକୁ ମକଚି ଯିବା (Sprain) କୁହାଯାଏ ।
ଏହା ଶ୍ଵେତ ଅଣସମ୍ପ୍ରସାରଣବିହୀନ ଏବଂ ହଳଦୀ ସମ୍ପ୍ରସାରଣକ୍ଷମ ବା ଇଲାଷ୍ଟିକ ତନ୍ତୁ ହୋଇଥାଏ ।
ଏହା ଶରୀରର ବିଭିନ୍ନ ଅଂଶକୁ ଧରି ରଖିବାରେ ସାହାଯ୍ୟ କରେ ଏବଂ ସମ୍ପୃକ୍ତ ଅଂଶକୁ ସୁରକ୍ଷା ଏବଂ ପୋକ୍ଷନ ପ୍ରଦାନ କରେ ।
ଚର୍ମ ଶରୀର ସର୍ବ ବର୍ହିଭାଗ ଅଂଶ ବା ପୃଷ୍ଠ ହୋଇଥାଏ ।
ଏହା ଦ୍ଵାରା ଶରୀର ଅଭ୍ୟନ୍ତରର ଅଂଶ ଘୋଡାଇ ହୋଇ ରହିଥାଏ ।
ଏଥିରେ ଦୁଇଟି ସ୍ତର ରହିଥାଏ ।
ବାହ୍ୟଚର୍ମ ଏବଂ ଅନ୍ତଃଚର୍ମ ।
ଏହା ଶରୀର ଉତ୍ତାପକୁ ନିୟନ୍ତ୍ରଣ କରେ ।
ଶରୀରର ଉତ୍ତାପ ଅଧିକାର ହେଲେ ତାହା ଚର୍ମ ଦ୍ଵାରା କଣ୍ଡେକ୍ସନ, କନ୍‌ଭେକ୍‌ସନ୍‌ ଏବଂ ରେଡିଏସନ ସାହାଯ୍ୟରେ ପରିପାର୍ଶ୍ଵର ବାୟୁମଣ୍ଡଳକୁ ଚାଲିଯାଏ ଶରୀରକୁ ଶୀତଳ କରିଥାଏ ।
ଏହା ଦ୍ଵାରା ଶରୀରରେ ତାପମାତ୍ରା ନିୟନ୍ତ୍ରଣ ହୋଇଥାଏ ।
ଶରୀର ମଧ୍ୟସ୍ଥ ଗୌରବ ବା ଗଣ୍ଠି ମଧ୍ୟଛଦା ନାମକ ଏକ ମାଂସପେଶୀ ଏବଂ ଟେଣ୍ଡନ ମିଶ୍ରିତ ପରଦା ଦ୍ଵାରା ଦୁଇଭାଗରେ ବିଭକ୍ତ ହୋଇଥାଏ ।
ଉପରେ ଭାଗ ଅଂଶ ପଞ୍ଜରା ହାଡ ଦ୍ଵାରା ଘେରି ରହିଥାଏ ।
ଏହାକୁ ଥୋରାସିକ କ୍ୟାଭିଟି ବା ବକ୍ଷସ୍ଥଳ କୁହାଯାଏ ।
ତାହା ମଧ୍ୟରେ ଫୁସଫୁସ୍, ହୃତପିଣ୍ଡ ଏବଂ ଖାଦ୍ୟନଳୀ ଇତ୍ୟାଦି ରହିଥାଏ ।
ମଧ୍ୟଚ୍ଛଦାର ନିମ୍ନ ଅଂଶକୁ ଆବଡୋମିନାଲ କ୍ୟାଭିଟି ବା ଉଦର ଗୌହର କୁହାଯାଏ ।
ଏହା ମଧ୍ୟରେ ଯକୃତ, ପାକସ୍ଥଳୀ, ପ୍ଳୀହା, ବୃକକ, ଅନ୍ତନାଳୀ ମୂତ୍ରାଶୟ ଏବଂ ପ୍ରଜନନ ଅଙ୍ଗ ଇତ୍ୟାଦି ରହିଥାଏ ।
ଆଖି ଏହା ଖପୁରୀର ସମ୍ମୁଖରେ ଥିବା ଦୁଇଟି ଗୌହର ମଧ୍ୟରେ ରହିଥାଏ ।
ଆଖି ଦ୍ଵାରା ଆମେ ପରିପାର୍ଶ୍ଵର ଦୃଶ୍ୟ ବା ବସ୍ତୁକୁ ଦେଖିପାରୁ ।
ଏହାର ସମ୍ମୁଖ ଅଂଶ ଶ୍ଵେତ ବା ଧଳା ଦେଖାଯାଏ ।
ଏହାକୁ କନ୍‌ଜକ୍ଟିଭ କୁହାଯାଏ ।
ଏହାର ମଧ୍ୟ ଭାଗରେ ଗୋଲାକାର ସ୍ଵଚ୍ଛ ଅଂଶ ରହିଥାଏ ଯାହାକୁ କର୍ଣ୍ଣିଆ କୁହାଯାଏ ।
ଏହାର ପାଛପାଖକୁ ଆଇରିସ ଡାଇଫ୍ରାମ ରହିଥାଏ ।
ଏହା ମଧ୍ୟ ଭାଗରେ ଏକ ଗୋଲାକାର ପଥ ସୃଷ୍ଟି କରିଥାଏ ।
ଏହାକୁ ଆଖି ପତା ବା ପ୍ୟୁପିଲ କୁହାଯାଏ ।
ଏହାର ଆକାର ଦ୍ଵାରା ଆଖି ମଧ୍ୟକୁ ପ୍ରବେଶ କରୁଥିବା ଆଲୋକ ପରିମାଣ ନିମନ୍ତ୍ରିତ ହୋଇଥାଏ ।
ଏହି ସମସ୍ତ ଅଂଶ ମଧ୍ୟରୁ ପତା ଦ୍ଵାରା ସୁରକ୍ଷିତ ହୋଇଥାଏ ।
ଏହି ଅଂଶ ଆଦ୍ର ଏବଂ ପରିଷ୍କାର ରଖିଥାଏ ।
ଆଖି ପତା ମଝିରେ ମଝିରେ ବନ୍ଦ ହୋଇ ଲୁହ ଦ୍ଵାରା ତାହାକୁ ଧୋଇ ଦେଇଥାଏ ।
କାନ ଏହା ଖପୁରୀର ଉଭୟ କଡରେ ଥିବା ପଥରେ ରହିଥାଏ ।
କାନ ତିନୋଟି ଭାଗରେ ବିଭକ୍ତ ହୋଇଥାଏ ।
ବାହ୍ୟକର୍ଣ୍ଣ, ଶରୀରର ବାହ୍ୟ ଭାଗରେ ରହି ଶବ୍ଦ କମ୍ପନ ସଂଗ୍ରହ କରି ଟିମ୍ପାନିକ ମେମ୍ବ୍ରେନ ନିକଟରେ ପହଞ୍ଚାଇଥାଏ ।
ଏହା ପରେ ମଧ୍ୟ କର୍ଣ୍ଣ ଦ୍ଵାରା ଟିମ୍ପାନିକ ମେମ୍ବ୍ରେନ ଶବ୍ଦ କମ୍ପନ ତିନୋଟି ସୂକ୍ଷ୍ମ ହାଡ ଦ୍ଵାରା ବିର୍ଦ୍ଧେତ ହୋଇ ଅନ୍ତଃକର୍ଣ୍ଣକୁ ଯାଇଥାଏ ।
ଅନ୍ତଃକର୍ଣ୍ଣ ଦ୍ଵାରା ଉକ୍ତ ଶବ୍ଦ କମ୍ପନ ସ୍ନାୟବିକ ସଙ୍କେତରେ ପରିଣତ ହୋଇ ମସ୍ତିଷ୍କକୁ ଯାଇଥାଏ ଏବଂ ସେଠାରେ ତାହା ନିର୍ଣ୍ଣୟ ହୋଇ ଶବ୍ଦର ଅନୁଭବ ପ୍ରଦାନ କରିଥାଏ ।
ଜିଭ ମୁଖ ମଧ୍ୟରେ ଥିବା ଏକ ମାଂସଳ ଅଙ୍ଗ ହୋଇଥାଏ ।
ଏହା ସ୍ଵାଦ ବାରିବା ଚୋବାଇବା, ଗିଳିବା ଏବଂ କଥା କହିବାରେ ସାହାଯ୍ୟ କରିଥାଏ ।
ବ୍ୟକ୍ତି ଅଚେତ ଥିବା ସମୟରେ ଏହା ସ୍ଵାଭାବିକ ଟୋନ୍ ହ୍ରାସ ହୋଇ ଯାଇଥାଏ ଏବଂ ବ୍ୟକ୍ତି ଚିତ୍ ହୋଇ ଶୋଇ ରହିଲେ ତାହା ପଛପାଖକୁ ଖସି ପଡି ଶ୍ଵାସ ପଥକୁ ବନ୍ଦ କରିଦେଇଥାଏ ।
ରକ୍ତ ଦ୍ଵାରା ସଂଗ୍ରହ ହୋଇଥିବା ଅନ୍ତନାଳୀରୁ ଖାଦ୍ୟାର ସାରାଂଶ ଏବଂ ଫୁସଫୁସ୍‌ର ବାହ୍ୟ ବାୟୁର ଅମ୍ଳଜାନ ରକ୍ତ ଦ୍ଵାରା ପରିବାହିତ ହୋଇ ଶରୀରର ସମସ୍ତ ଜୀବକୋଷମାନଙ୍କୁ ଯୋଗାଇ ଦିଆଯାଇଥାଏ ।
ଜୀବକୋଷ ମଧ୍ୟରେ ତାହା ଜୈବ ରାସାୟନିକ ପ୍ରକ୍ରିୟାରେ ଜାଳେଣି ରୂପେ ବ୍ୟବହୃତ ହୋଇ ଶରୀରକୁ ଶକ୍ତି ଏବଂ ଉତ୍ତାପ ପ୍ରଦାନ କରିଥାଏ ଏବଂ ସେଥିରୁ ଅନାବଶ୍ୟକ ଅଙ୍ଗାରକାମ୍ଳ ଉତ୍ପନ୍ନ ହୋଇଥାଏ ।
ଖାଦ୍ୟରୁ ସାରାଂଶ ସଂଗ୍ରହ କରିବା ନିମିତ୍ତ ପାଚନ ପ୍ରାଣାଳୀ ଜଟିଳ ପ୍ରକୃତିର ଖାଦ୍ୟକୁ ପାଟିର ପାକସ୍ଥାଳୀର ଏବଂ ଅନ୍ତନାଳୀର ବିଭିନ୍ନ ପାଚନ ରସ ଦ୍ଵାରା ଖାଦ୍ୟକୁ ସରଳ ପ୍ରକୃତିରେ ପରିଣତ କରିଥାଏ ଏବଂ ଅନ୍ତନାଳୀରୁ ରକ୍ତ ତାହା ଶୋଷି ନେଇଥାଏ ।
ଶ୍ଵାସକ୍ରିୟା ଦ୍ଵାରା ବାହ୍ୟ ବାୟୁରୁ ଅମ୍ଳଜାନ ସଂଗ୍ରହ ହୋଇଥାଏ ଏବଂ ତନ୍ମଧ୍ୟରୁ ଅଙ୍ଗାରକାମ୍ଳ ଛାଡ଼ି ଦେଇଥାଏ ।
ଜୈବ ରାସାୟନିକ ପ୍ରକ୍ରିୟା ଦ୍ଵାରା ଶରୀରରେ ସୃଷ୍ଟି ହେଉଥିବା ବାହ୍ୟ ବସ୍ତୁଗୁଡିକ ଫୁସଫୁସ୍, ବୃକକ, ଚର୍ମ ଏବଂ ମଳ ଦ୍ଵାରା ଶରୀର ମଧ୍ୟରୁ ବାହାରିଯାଇଥାଏ ।
ସ୍ନାୟୁ ଦ୍ଵାରା ଶରୀରର ବିଭିନ୍ନ ସ୍ଥାନର ସମ୍ବେଦନ ସଙ୍କେତ ଗୃହିତ ହୋଇ ମସ୍ତିଷ୍କକୁ ଯାଇଥାଏ ଏବଂ ମସ୍ତିଷ୍କରୁ କାର୍ଯ୍ୟ ନିର୍ଦ୍ଦେଶ ଉଦ୍ଦିଷ୍ଟ ମାଂସପେଶୀ ବା ଅଙ୍ଗ ନିକଟକୁ ଆସିଥାଏ ।
ଏହା ଦ୍ଵାରା ଶରୀରର ସମସ୍ତ କାର୍ଯ୍ୟ ମଧ୍ୟରେ ସମନ୍ଵୟ ରକ୍ଷା ହୋଇପାରେ ।
ଜୀବକୋଷ ଦ୍ଵାରା ଶରୀର ଗଠିତ ହୋଇଥାଏ ଏବଂ ତନ୍ମଧ୍ୟରେ ଶାରୀରିକ ପ୍ରକ୍ରିୟା କାର୍ଯ୍ୟ କରିଥାଏ ।
ତେଣୁ ଜୀବକୋଷ ଶରୀର ଗଠନ ଏବଂ କାର୍ଯ୍ୟର ଏକକ ହୋଇଥାଏ ।
ମନୁଷ୍ୟର ଜୀବନ କାଳ ମଧ୍ୟରେ ଜୀବକୋଷମାନ କ୍ଷୟ ପ୍ରାପ୍ତ ହୋଇଥାଏ ଏବଂ ନୂତନ ଜୀବକୋଷ ସୃଷ୍ଟି ହୋଇ ସେହି ସ୍ଥାନ ପୂରଣ କରିଥାଏ ।
ଶ୍ଵାସକ୍ରିୟା ଦ୍ଵାରା ଶରୀରର ବାଷ୍ପ ବିନିମୟ କାର୍ଯ୍ୟ ହୋଇଥାଏ ।
ଶ୍ଵାସକ୍ରିୟା ଦୁଇଟି ପର୍ଯ୍ୟାୟରେ କାର୍ଯ୍ୟ କରିଥାଏ ।
ପ୍ରଶ୍ଵାସ ସମୟରେ ବକ୍ଷସ୍ଥଳର ପଞ୍ଜରାଅସ୍ଥି ସମ୍ମୁଖ ଭାଗକୁ ଫୁଲି ଉଠେ ଏବଂ ମଧ୍ୟଚ୍ଛଦା ନିମ୍ନଗାମୀ ହୋଇ ବକ୍ଷସ୍ଥଳୀ ସମ୍ପ୍ରସାରିତ କରେ ।
ଫଳରେ ଏହା ମଧ୍ୟସ୍ଥ ଚାପ ହ୍ରାସ ହୋଇଯାଏ ଏବଂ ଶ୍ଵାସପଥ ଦେଇ ବାହ୍ୟବାୟୁ ଫୁସଫୁସ ମଧ୍ୟକୁ ପ୍ରବେଶ କରି ବାୟୁକୋଠରୀଗୁଡିକୁ ଫୁଲାଇ ଦିଏ ।
ବାୟୁକୋଠରୀ ସଂଯୁକ୍ତ ରକ୍ତନଳୀ କାନ୍ଥ ଦେଇ ଲାଲ ରକ୍ତକୋଷ ବାୟୁକୋଠରୀ ବାୟୁର ଅମ୍ଳଜାନ ସଂଗ୍ରହ କରେ ଏବଂ ଶରୀରର ବିଭିନ୍ନ ଅଂଶରୁ ଧରି ଆସିଥିବା ଅଙ୍ଗାରକାମ୍ଳକୁ ତାହା ମଧ୍ୟକୁ ଛାଡ଼ି ଦେଇଥାଏ ।
ତତ୍ ପରେ ନିଃଶ୍ଵାସ ସମୟରେ ପଞ୍ଜରାଅସ୍ଥି ଏବଂ ମଧ୍ୟଚ୍ଛନ୍ଦା ପୂର୍ବ ସ୍ଥାନକୁ ଫେରିଆସି ବକ୍ଷସ୍ଥଳର ଚାପବୃଦ୍ଧି କରେ ଏବଂ ଫୁସଫୁସ ମଧ୍ୟରୁ ବାୟୁ ଶ୍ଵାସ ପଥ ଦେଇ ବାହାରକୁ ବାହାରିଯାଏ ।
ଏହି କ୍ରମରେ ଶ୍ଵାସକ୍ରିୟା, ସୁସ୍ଥ ବୟସ୍କଙ୍କର ମିନିଟ୍କୁ ୧୬ରୁ ୧୮ ଥର ଏବଂ ସୁସ୍ଥ ଶିଶୁଙ୍କର ୨୦ରୁ ୩୦ ଥର ହୋଇଥାଏ ।
ରକ୍ତ ସଂଚାଳନ ଦ୍ଵାରା ଶରୀରରେ ବିଭିନ୍ନ ବସ୍ତୁ ଏକ ସ୍ଥାନକୁ ପରିବାହିତ ହୋଇଥାଏ ।
ଏଥିପାଇଁ ହୃତପିଣ୍ଡ ପମ୍ପର କାର୍ଯ୍ୟ କରିଥାଏ ।
ଏହା ହୃତପିଣ୍ଡ ବକ୍ଷସ୍ଥଳର ମଧ୍ୟ ଭାଗରେ ସାମାନ୍ୟ ବାମକୁ ହୋଇ ରହିଥାଏ ଏହା ଏକ ମାଂସାଳ ପୋଲା ଅଙ୍ଗ ଅଟେ ।
ଏହାର ଭିତର ଅଂଶ ଚାରୋଟି କୋଠରୀରେ ବିଭକ୍ତ ହୋଇଥାଏ ।
ଉପରେ କୋଠରୀ ଦ୍ଵୟକୁ ଅଳିନ୍ଦ ଏବଂ ନିମ୍ନ କୋଠରୀ ଦ୍ଵୟକୁ ନିଳୟ ଏବଂ ନିଳୟକୁ ତାହାର ପାର୍ଶ୍ଵ ଅନୁଯାୟୀ ବାମ ବା ଦକ୍ଷିଣ ଭାବେ ସୁଚିତ କରାଯାଏ ।
ଶରୀରର ବିଭିନ୍ନ ସ୍ଥାନରୁ ଅଙ୍ଗାରକାମ୍ଳ ଧରି ଆସିଥିବା ରକ୍ତ ଦକ୍ଷିଣ ଅଳିନ୍ଦ ମଧ୍ୟରେ ପ୍ରବେଶ କରେ ।
ଦକ୍ଷିଣ ଅଳିନ୍ଦର ସଙ୍କୋଚନ ଦ୍ଵାରା ରକ୍ତ ଦକ୍ଷିଣ ନିଳୟ ମଧ୍ୟରେ ପ୍ରବେଶ କରେ ।
ଦକ୍ଷିଣ ନିଳୟର ସଙ୍କୋଚନ ଦ୍ଵାରା ରକ୍ତ ଫୁସଫୁସ ଧମନୀ ମଧ୍ୟ ଦେଇ ଫୁସଫୁସ ଯାଇଥାଏ ।
ସେଠାରେ ଶ୍ଵାସକ୍ରିୟା ଦ୍ଵାରା ଗୃହିତ ବାହ୍ୟ ବାୟୁରୁ ଶକ୍ତ ଅମ୍ଳଜାନ ସଂଗ୍ରହ କରି ହୃତପିଣ୍ଡର ବାମ ଅଳିନ୍ଦ ମଧ୍ୟକୁ ଆସିଥାଏ ।
ବାମ ଅଳନ୍ଦିର ସଙ୍କୋଚନ ଦ୍ଵାରା ରକ୍ତ ବାମ ନିଳୟ ମଧ୍ୟରେ ପ୍ରବେଶ କରେ ।
ବାମ ନିଳୟର ସଙ୍କୋଚନ ଦ୍ଵାରା ରକ୍ତ ମହାଧମନୀ ଦେଇ ଶରୀରର ବିଭିନ୍ନ ଅଂଶକୁ ସଞ୍ଚାରିତ ହୋଇଥାଏ ।
ହୃତପିଣ୍ଡ କୋଠରୀମାନଙ୍କ ମଧ୍ୟରେ ଥିବା ପଥମାନଙ୍କରେ ଏକ ଦିନରେ ଗତି କରିବା ନିମିତ୍ତ ଭାଲ୍‌ଭମାନ ରହିଥାଏ ।
ତେଣୁ ରକ୍ତ ହୃତପିଣ୍ଡ ମଧ୍ୟରେ ପଛକୁ ଫେରିନପାରି କେବଳ ଆଗକୁ ପରିଚାଳିତ ହୋଇଥାଏ ।
ହୃତପିଣ୍ଡ ରକ୍ତ ନେଉଥିବା ରକ୍ତ ନଳୀକୁ ଧମନୀ ଏବଂ ହୃତପିଣ୍ଡକୁ ରକ୍ତ ଆଣୁଥିବା ରକ୍ତ ନଳୀକୁ ଶିରା କୁହାଯାଇଥାଏ ।
ହୃତପିଣ୍ଡର ବାମ ନିଳୟ ସଙ୍କୋଚନ ଦ୍ଵାରା ରକ୍ତ ଧମନୀରେ ପ୍ରବେଶ କରି ତାହା ମଧ୍ୟରେ ଚାପକୁ ବଢାଇ ଦିଏ ଏବଂ ହୃତପିଣ୍ଡ ସମ୍ପ୍ରସାରଣ ଦ୍ଵାରା ଧମନୀର ଚାପ ପୂର୍ବ ଅବସ୍ଥାକୁ ଫେରିଆସେ ।
ହୃତପିଣ୍ଡ ପମ୍ପ ଶକ୍ତି ଦ୍ଵାରା ଧମନୀରେ ସୃଷ୍ଟି ହେଉଥିବା ଚାପକୁ ରକ୍ତଚାପ କୁହାଯାଏ ଏବଂ ତାହାକୁ ସ୍ପିଗ୍‌ମାନୋମିଟର ଯନ୍ତ୍ର ସାହାଯ୍ୟରେ ମପାଯାଇଥାଏ ।
ହୃତପିଣ୍ଡ ସଙ୍କୋଚନ ଏବଂ ପ୍ରାସାରଣ ତାଳରେ ଧମନୀରେ ସୃଷ୍ଟି ହେଉଥିବା ଉତ୍ଥାନ ଏବଂ ପତନକୁ ଶରୀରର କେତେକ ସ୍ଥାନରେ ସହଜରେ ସ୍ପର୍ଶ ଦ୍ଵାରା ଅନୁଭବ କରିହୁଏ ।
ଏହାକୁ ନାଡୀ କୁହାଯାଏ – ଗଳାରେ କ୍ୟାରୋଟିଡ୍ ନାଡୀ, ବାହୁରେ ବ୍ରକିଆଲ ନାଡୀ, କଚଟିରେ ରେଡିଆଲ ନାଡୀ ଏବଂ ଜଙ୍ଘରେ ଫେମୋରାଲ ନାଡୀ ଇତ୍ୟାଦି ।
ସାଧାରଣତଃ, ବୟସ୍କ ବ୍ୟକ୍ତିଙ୍କର ନାଡୀ ଗଳାରେ ଥିବା କ୍ୟାରୋଟିଡ୍ ଧମନୀ ଏବଂ ଶିଶୁଙ୍କର ବାହୁରେ ଥିବା ବ୍ରାକିଆଲ ଧମନୀ ଉପରୁ ସରଳରେ ଅନୁଭବ କରାଯାଇପାରେ ।
ନାଡୀ ଦ୍ଵାରା ହୃତପିଣ୍ଡ କାର୍ଯ୍ୟ ବା ରକ୍ତ ସଞ୍ଚାଳନର ଅବସ୍ଥା ନିର୍ଣ୍ଣୟ କରାଯାଇଥାଏ ।
ଚାଷୀ ଭାଇମାନଙ୍କ ପାଇଁ ଆମର କାଳିଆ ଯୋଜନା ସାରା ଦେଶରେ କୃଷି ଓ କୃଷକର କଲ୍ୟାଣ ପାଇଁ ଏକ ମଡେଲ ।
ଏହା କେବଳ ମୁଁ କହୁନାହିଁ, ସାରା ଦେଶର କୃଷି ବିଶେଷଜ୍ଞମାନେ ହିଁ କହୁଛନ୍ତି ।
ଗତକାଲି ସାରା ରାଜ୍ୟରେ ଲକ୍ଷ ଲକ୍ଷ ଚାଷୀ କାଳିଆ ଯୋଜନାରେ ସହାୟତା ପାଇଛନ୍ତି ।
ମୋର ଦୃଢ ବିଶ୍ଵାସ, କାଳିଆ ଯୋଜନା କୃଷି କ୍ଷେତ୍ରରେ ନୂଆ ବିପ୍ଳବ ଆଣିବ ।
ଚାଷୀ ଭାଇଙ୍କ ଜୀବନଧାରଣ ମାନରେ ଉନ୍ନତି ଆଣିବ ।
ବିକାଶର ସୁଫଳରେ ଆଜି ସମସ୍ତେ ଭାଗୀଦାର ହୋଇପାରିଛନ୍ତି ।
ଆସନ୍ତୁ, ଏ ମାଟିକୁ ଭଲ ପାଇବା ।
ଏ ମାଟି ପାଇଁ କାମ କରିବା ଏବଂ ଏ ମାଟିର ମଣିଷଙ୍କ ସେବାରେ ନିଜ ଜୀବନକୁ ଉତ୍ସର୍ଗ କରିଦେବା ।
ଆଜିଠୁ ଠିକ୍‌ ୬୯ ବର୍ଷ ତଳେ ଆମେ ଆମର ସମ୍ବିଧାନ ପାଇଥିଲୁ ।
ଗଣତାନ୍ତ୍ରିକ ମୂଲ୍ୟବୋଧ, ନାଗରିକର ମୌଳିକ ଅଧିକାର, ଧର୍ମନିରପେକ୍ଷ ବିଚାରଧାରା ଓ ସାମାଜିକ ନ୍ୟାୟ ପ୍ରଦାନ କ୍ଷେତ୍ରରେ ସମ୍ବିଧାନ ପ୍ରଣେତାମାନଙ୍କର ଆକାଂକ୍ଷା ଓ ଅଭୀପ୍‌ସା ଆଜି ସାକାର ହୋଇଛି ।
ନ୍ୟାୟ, ସ୍ବାଧୀନତା, ସାମ୍ୟ ଓ ମୈତ୍ରୀ ଆମ ସମ୍ବିଧାନର ମୂଳମନ୍ତ୍ର ।
ବ୍ୟକ୍ତି ମର୍ଯ୍ୟାଦାର ସୁରକ୍ଷା ସହ ଜାତୀୟ ଐକ୍ୟ ଓ ସଂହତି ବଜାୟ ରଖିବା, ପାରସ୍ପରିକ ଭ୍ରାତୃତ୍ବ ଓ ମୈତ୍ରୀଭାବ ଉପରେ ଗୁରୁତ୍ଵ ଆରୋପ କରିବା ଆମ ସମ୍ବିଧାନର ଗୂଢ ଅନ୍ତର୍ନିହିତ ଲକ୍ଷ୍ୟ ।
ଆମ୍ଭମାନଙ୍କ ନିମନ୍ତେ ଏହା ଏକ ଅନବଦ୍ୟ କୃତିତ୍ଵ ।
ସ୍ଵାଧୀନତା ଓ ଗଣତନ୍ତ୍ର ପାଇବା ପାଇଁ ଆମର ପୂର୍ବପୁରୁଷମାନେ ସ୍ଵାଧୀନତା ସଂଗ୍ରାମରେ ଅଂଶଗ୍ରହଣ କରି ତ୍ୟାଗ, ବଳିଦାନ ଓ ଜାତୀୟତାର ଉଦାହରଣ ରଖିଯାଇଛନ୍ତି ।
ସେମାନଙ୍କ ଜୀବନକାହାଣୀ ଆଦର୍ଶ, ମୂଲ୍ୟବୋଧ, ସମର୍ପଣ ଓ ଇଚ୍ଛାଶକ୍ତିର ଅଧ୍ଯାୟପୂର୍ଣ୍ଣ ଇତିହାସ ।
ସ୍ଵାଧୀନତା ସଂଗ୍ରାମରେ ଝାସ ଦେଇ ଜୀବନର ଶୈଶବ, କୈଶୋର ଓ ଯୌବନକୁ ତିଳ ତିଳ କରି ଦେଶ ଓ ଜାତି ଉଦ୍ଦେଶ୍ୟରେ ଉତ୍ସର୍ଗ କରିଥିବା ଆମ ରାଜ୍ୟର ମହାନ ସ୍ଵାଧୀନତା ସଂଗ୍ରାମୀମାନଙ୍କ ଉଦ୍ଦେଶ୍ୟରେ ମୁଁ ଆଜି ଶ୍ରଦ୍ଧା ଓ ସମ୍ମାନ ଜଣାଉଛି ।
ଏହି ଅନନ୍ୟ ଦେଶପ୍ରେମୀମାନଙ୍କ ତ୍ୟାଗ, ତପସ୍ୟା ଓ ବଳିଦାନ ଆମମାନଙ୍କ ପାଇଁ ଚିରକାଳ ପ୍ରେରଣାର ଉତ୍ସ ହୋଇ ରହିବ ।
ଆଜିର ଦିବସରେ ଆମେ କେତେଗୁଡ଼ିଏ କଥା ବାବଦରେ ସଚେତନ ଓ ସକ୍ରିୟ ରହିବା ଆବଶ୍ୟକ ବୋଲି ମୁଁ ମନେକରେ ।
ଆମେ ସମସ୍ତେ ହେବା ଗଣତନ୍ତ୍ରର ଜାଗ୍ରତ ପ୍ରହରୀ ।
ଦେଶ ନିମନ୍ତେ ସମସ୍ତେ ନିଷ୍ଠାପର ଉଦ୍ୟମ କରିବା ।
ପାରସ୍ପରିକ ସୌହାର୍ଦ୍ଦ୍ୟ ସଦ୍‌ଭାବନା, ସହଯୋଗ ରକ୍ଷା କରି ଦେଶର ଏକତା ଓ ସଂହତିକୁ ମଜବୁତ୍‌ କରିବା ।
ଜାତୀୟ ସମ୍ମାନକୁ ଅକ୍ଷୁର୍ଣ୍ଣ ରଖିବାକୁ ପ୍ରଚେଷ୍ଟା କରିବା ।
ଦେଶ ପାଇଁ ସଂକୀର୍ଣ୍ଣତା, ସ୍ବାର୍ଥ ଓ ହୀନମନ୍ୟତା ପରିହାର କରି ଦେଶପ୍ରେମ ଓ ସେବାରେ ନିଜ ନିଜକୁ ନିୟୋଜିତ କରିବା ।
ଆସନ୍ତୁ, ସର୍ବଦା ଦେଶର ସମ୍ମାନ ବଢ଼ାଇବା ନିମନ୍ତେ ସମସ୍ତେ ପ୍ରତିଜ୍ଞାବଦ୍ଧ ହେବା, ତାହାର ଅତୀତକୁ ସମ୍ମାନଦେବା, ବର୍ତ୍ତମାନ ପାଇଁ କାର୍ଯ୍ୟ କରିବା ଏବଂ ଏକ ଉଜ୍ଜଳ ତଥା ପ୍ରଗତିଶୀଳ ଭବିଷ୍ୟତ ନିର୍ମାଣ କରିବା ।
ଶରୀରରେ ରୋଗ ପ୍ରତିରୋଧକ ଶକ୍ତିର ଅଭାବ ଥିଲେ ରୋଗ ହୋଇଥାଏ ।
ଯକ୍ଷ୍ମା ଜୀବାଣୁ ମୁଖ୍ୟତଃ ଫୁସଫୁସକୁ ଆକ୍ରମଣ କରେ ।
ଏହାକୁ ଫୁସଫୁସ ଜନିତ ଯକ୍ଷ୍ମା କୁହାଯାଏ ।
ଏହା ବ୍ୟତୀତ ଶରୀରର ଲସିକା ଲସିକାଗ୍ରନ୍ଥି, ମେରୁଦଣ୍ଡ, ମସ୍ତିସ୍କ, ହାଡ ଓ ଗଣ୍ଠି, ବୃକକ, ମୂତ୍ରନଳୀ ଓ ଯୌନାଙ୍ଗ, ସ୍ନାୟୁ, ଅନ୍ତନାଳୀରେ ମଧ୍ୟ ଯକ୍ଷ୍ମାରୋଗ ହୋଇଥାଏ ।
ଏହାକୁ ଫୁସଫୁସ ବ୍ୟତୀତ ଅନ୍ୟଅଙ୍ଗରେ ଯକ୍ଷ୍ମା କୁହାଯାଏ ।
ରୋଗ ଆରମ୍ଭରୁ ଉପଯୁକ୍ତ ଚିକିସ୍ଛା ନକଲେ ରୋଗୀ ଅନେକ ସୁସ୍ଥ ଲୋକଙ୍କୁ ରୋଗ ସଂକ୍ରମଣ କରିଥାଏ ଏବଂ ଅତ୍ୟନ୍ତ ଦୁର୍ବଳ ହୋଇ ମୃତ୍ୟୁ ମୁଖରେ ପଡିଥାଏ ।
ସୁସ୍ଥ ଲୋକର ଶରୀର ମଧ୍ୟରେ ଏହି ଜୀବାଣୁଗୁଡିକ ନିର୍ଜୀବ ଅବସ୍ଥାରେ ରୁହନ୍ତି, ଲୋକ ଜଣଙ୍କ ଅତି ଦୁର୍ବଳ ହୋଇଗଲେ ତାଠାରେ ଜଖମରୋଗ ଦେଖାଦେଇଥାଏ ।
ଯଦିଓ ଏହା ସାଧାରଣତଃ ଛାତି ଏବଂ ଫୁସଫୁସକୁ ଆକ୍ରାନ୍ତ କରିଥାଏ ତଥାପି ଯକ୍ଷ୍ମା ଆକ୍ରମଣ କରୁଥିବା ଅନ୍ୟ ଅଂଶଗୁଡିକ ମଧ୍ୟରେ ରସପ୍ରବାହ ନଳି, ହାଡ ଓ ଗଣ୍ଠି, ଅନ୍ତନାଳୀ, ପରିସ୍ରା ନଳି, ମସ୍ତିକ ଆବରଣ, ଚର୍ମ, ଯକୃତ, ହୃଦଯନ୍ତର ଆଦି ପ୍ରଧାନ ।
ସନ୍ଧ୍ୟା ସମୟରେ ଜ୍ଵର ହେଲେ, ରାତିରେ ଅଧିକ ଝାଳ ହେଲେ ।
ଛାତିରେ ଯନ୍ତ୍ରଣା ହେଲେ ।
କାଶରେ ରକ୍ତ ପଡିଲେ ।
ନାଲି ଘା’ ଥାଇ ବା ନଥାଇ ବେକମୂଳ ଫୁଲିଗଲେ ।
ମୁଣ୍ଡବିନ୍ଧା, ଜ୍ଵର, ନିଦ ନ ଲାଗିବା, ମାନସିକ ଦ୍ଵନ୍ଦ, ବେକରେ ମାଂସପେଶୀ ଟନ ଲାଗିଲେ ।
ପିଠିରେ ଯନ୍ତ୍ରଣା, ଜ୍ଵର ବେଳେ ବେଳେ ମେରୁଦଣ୍ଡ ଫୁଲିବା ।
ଫୁସଫୁସ ଯକ୍ଷ୍ମା ଅଧିକ ସଂକ୍ରାମକ ଏବଂ ବିପଦପୂର୍ଣ୍ଣ ।
ଫୁସଫୁସ ବ୍ୟତୀତ ଶରୀରର ଅନ୍ୟାନ୍ୟ ଅଙ୍ଗରେ ହୋଇଥିବା ଯକ୍ଷ୍ମା ରୋଗର ନିର୍ଣ୍ଣୟ ସାଧାରଣତଃ ଡାକ୍ତର ସ୍ଥିର କରନ୍ତି ।
ପରିବର୍ତ୍ତିତ ଜାତୀୟ ଯକ୍ଷ୍ମା ନିୟନ୍ତ୍ରଣ କାର୍ଯ୍ୟକ୍ରମ ଅନୁଯାୟୀ, ବିଭିନ୍ନ ସ୍ୱାସ୍ଥ୍ୟକେନ୍ଦ୍ର ମାଧ୍ୟମରେ କଫ ପରୀକ୍ଷା, ରୋଗ ଚିହ୍ନଟ ଏବଂ ଚିକିସ୍ଛା ମାଗଣାରେ ଯୋଗାଇ ଦିଆଯାଉଛି ।
ଯକ୍ଷ୍ମା ରୋଗ ଚିହ୍ନଟ ହେଲାପରେ (ପ୍ରତ୍ୟକ୍ଷ ତତ୍ବାବଧାନରେ ସ୍ୱଳ୍ପ ମିଆଦ ଚିକିସ୍ଛା କରାଯାଏ ।
ଯକ୍ଷ୍ମାରୋଗ ଚିକିସ୍ଛା ପାଇଁ ରୋଗୀକୁ ବାରମ୍ବାର ଡାକ୍ତରଖାନା ଆସିବାକୁ ପଆଡେ ନାହିଁ ।
ଡଟସ ପଦ୍ଧତିରେ ରୋଗୀପାଇଁ ଆବଶ୍ୟକ ହେଉଥିବା ସମସ୍ତ ଔଷଧ ରୋଗୀଙ୍କ ଗ୍ରାମରେ ଥିବା ସ୍ୱାସ୍ଥ୍ୟକର୍ମୀ, ଅଙ୍ଗନୱାଡି କର୍ମୀ କିମ୍ବା ସ୍ଵେଚ୍ଛାସେବୀଙ୍କୁ ଏକାଥରେ ଯୋଗାଇ ଦିଆଯାଏ ।
ସେମାନଙ୍କ ଉପସ୍ଥିତିରେ ରୋଗୀକୁ ନିର୍ଦ୍ଧିଷ୍ଟ ଦିନମାନଙ୍କରେ ଔଷଧ ଖାଇବାକୁ ଦିଆଯାଏ ।
ଔଷଧ ଖାଇବା ପରେ ରୋଗ ଭଲ ହେଉଛି କି ନାହିଁ ଜାଣିବା ପାଇଁ ସ୍ଵାସ୍ଥ୍ୟକର୍ମୀଙ୍କ ପରାମର୍ଶ ଅନୁସାରେ ରୋଗୀକୁ ମଝିରେ ମଝିରେ କଫ ପରୀକ୍ଷା କରିବାକୁ ପଡେ ।
ଚିକିସ୍ଛା ସମୟରେ କୌଣସି ସ୍ଵତନ୍ତ୍ର ଖାଦ୍ୟର ଆବଶ୍ୟକତା ନାହିଁ ।
ଡଟସ ପଦ୍ଧତିରେ ଚିକିସ୍ଛା କଲେ ଜଖମରୋଗ ଶୀଘ୍ର ଆରୋଗ୍ୟ ହୁଏ ଏବଂ ରୋଗ ସଂକ୍ରମଣ ପ୍ରତିରୋଧ କରାଯାଇପାରିବ ।
ଆପଣଙ୍କ ଅଞ୍ଚଳରେ କୌଣସି ବ୍ୟକ୍ତିଙ୍କର ଯକ୍ଷ୍ମା ରୋଗର ଲକ୍ଷଣ ସନ୍ଦେହ ହେଲେ ଯଥାଶୀଘ୍ର ନିକଟସ୍ଥ ସ୍ୱାସ୍ଥ୍ୟକେନ୍ଦ୍ରରେ କଫ ପରୀକ୍ଷା କରନ୍ତୁ ।
ଡଟସ ପଦ୍ଧତିରେ ଚିକିସ୍ଛା କରନ୍ତୁ ।
ବ୍ୟକ୍ତି କ୍ଳାନ୍ତି ଅନୁଭବ କରେ ଓ ଦୁର୍ବଳ ହୋଇଯାଏ ।
ଜ୍ଵର କିଛି ଦିନ ରହିବା ପରେ ପ୍ଳିହା ବଢିଯାଏ ।
ଏହି ରୋଗ ସମୟରେ ମଧ୍ୟ ଅନ୍ୟ ଜ୍ଵର ହୋଇପାରେ ।
ଯଥା - ଇନଫ୍ଲଏନଜା, ଠେଙ୍ଗଜ୍ଵର ବା ଭୂତାଣୁଜନିତ ସଂକ୍ରମଣ ।
କେତେକ ମ୍ୟାଲେରିଆ ପରଜୀବୀ ସଂକ୍ରମଣ ରେ ଯଥା – ଫି ।
ଫଳସୀପରମ କ୍ଷେତ୍ରରେ ମସ୍ତିଷ୍କ ଆକ୍ରାନ୍ତ ହୋଇଥାଏ ।
ଏହା ସର୍ବାଧିକ ବିପଦପୂର୍ଣ୍ଣ ମ୍ୟାଲେରିଆ ।
ମସ୍ତିଷ୍କ ମ୍ୟାଲେରିଆ ଆକ୍ରାନ୍ତ ରୋଗୀର ମୃତ୍ୟୁ ହେବାର ଆଶଙ୍କା ଥାଏ ।
ମ୍ୟାଲେରିଆ ମସ୍ତିଷ୍କ କୁ ଆକ୍ରାନ୍ତ କରିବାର ପ୍ରାଥମିକ ଲକ୍ଷଣ ମାନଙ୍କ ମଧ୍ୟରେ ରୋଗୀ ବଉଳି ହେବା, ନିଡୁଆ ଲାଗିବା ଆଶଙ୍କା ଥାଏ ।
ମ୍ୟାଲେରିଆ ମସ୍ତିଷ୍କ କୁ ଆକ୍ରାନ୍ତ କରିବାର ପ୍ରାଥମିକ ଲକ୍ଷଣ ମାନଙ୍କ ମଧ୍ୟରେ ରୋଗୀ ବଉଳି ଛାଉଲି ହେବା, ନିଦୁଆ ଲାଗିବା, କଥାବାର୍ତ୍ତା ଅସ୍ପଷ୍ଟ ହେବା, ମଦୁଆଙ୍କ ପରି ଚାଲିବା ଆଦି ଅନ୍ୟତମ ।
ପରେ ପରେ ରୋଗୀ ସଂପୂର୍ଣ୍ଣ ଅଚେତ ହୋଇଯାଏ ।
ମଳଦ୍ଵାରରେ ଏକ ଅତିଶୟ ଯନ୍ତ୍ରଣାଦାୟକ ପୀଡାକୁ ଅର୍ଶ କୁହାଯାଇଥାଏ ।
ଏହା ମଣିଷର ସବୁ ଅବସ୍ଥା, କି ଯୁବା କି ବୃଦ୍ଧାବସ୍ଥାରେ ହେଉଥିବା ଏକ କଷ୍ଟକର ବ୍ୟାଧି ।
ଯେଉଁମାନେ ଅତ୍ୟଧିକ ଶାରୀରିକ ପରିଶ୍ରମ କରନ୍ତି ଅଥଚ ପାଣି ଖୁବ୍ କମ୍ ପିଅନ୍ତି, ଅତି ମାତ୍ରାରେ ତେଲ, ରାଗ, ମସଲାଜାତୀୟ ଖାଦ୍ୟ ଖାଇବାରେ ଅଭ୍ୟସ୍ତ; ଯେଉଁମାନେ ପ୍ରାୟ କୋଷ୍ଠକାଠିନ୍ୟ ବା ଅଗ୍ନିମାନ୍ଦ୍ୟ ଭୋଗି ଥାଆନ୍ତି, ସେମାନଙ୍କ ନିକଟରେ ଏହା ଦେଖାଯାଇଥାଏ ।
ବୃହଦନ୍ତ୍ରର ପ୍ରଦାହ ଦୀର୍ଘସ୍ଥାୟୀ ହୋଇ ରହିଲେ, ସେଠାକାର ଶିରାର ରକ୍ତ ସଞ୍ଚାଳନ ଯକୃତ ମଧ୍ୟକୁ ଠିକ୍ ଭାବରେ ନ ଯାଇ ଅବରୁଦ୍ଧ ହୋଇଗଲେ ମଳଦ୍ଵାର ଉପର ଅଂଶର ବୃହଦନ୍ତ୍ରର ଶିରା ଉପରେ ଚାପପଡି ଅର୍ଶ ସୃଷ୍ଟି ହୋଇଥାଏ ।
ତେଣୁ ଝାଡା ଫେରିବା ସମୟରେ ଚାପ ପଡିଲେ ତାହା ପୀଡା ଦିଏ ଓ ଅନେକ ସମୟରେ ଫାଟିଯାଇ ରକ୍ତକ୍ଷରଣ ହୁଏ ।
ଏହି ଅର୍ଶ ସେଥିପାଇଁ ଦୁଇ ପ୍ରକାରର, ରକ୍ତସ୍ରାବୀ ଓ ବିନା ରକ୍ତସ୍ରାବୀ ।
ରକ୍ତସ୍ରାବୀ ଅର୍ଶ ଅନେକ ସମୟରେ ଯନ୍ତ୍ରଣାରହିତ ହୋଇଥାଏ, ରକ୍ତକ୍ଷରଣ ପାଇଁ ।
ଅର୍ଶ ଯେହେତୁ ବୃହଦନ୍ତ୍ର ଶିରାମାନଙ୍କର ସ୍ଫୀତିପାଇଁ ହୋଇଥାଏ ତେଣୁ ତାକୁ କାଟି ବାହାର କରିଦେଲେ ଅର୍ଶ ଭଲ ହୋଇଯାଏ ବୋଲି ଧାରଣାକରି ଅପରେସନ କରିଦିଆଯାଏ ।
ଏହା କିନ୍ତୁ ରୋଗ ନିରାମୟର ଯଥାର୍ଥ ପନ୍ଥା ନୁହେଁ ।
ରୋଗର ମୂଳ କାରଣ ହେଉଛି ବୃହଦନ୍ତ୍ରର ନିୟମିତ ପ୍ରଦାହ ଓ ଯକୃତ ମଧ୍ୟ ଦେଇ ଶୈରିକ ରକ୍ତ ସଞ୍ଚାଳନରେ ମନ୍ଥରତା ।
ତେଣୁ ହିଁ ଦୂର କରିବାର ଆବଶ୍ୟକତା ରହିଛି ।
ଅପରେସନ, ମଳଦ୍ଵାରରେ ହେଉଥିବା ହେତୁ, ଘା’ ଶୁଖିବା ତ ସମୟସାପେକ୍ଷ, ଅନେକ ସମୟରେ ଅପରେସନର ପରିଣାମରେ ସ୍ଥାନୀୟ ମାଂସପେଶୀ କଠିନତା ପ୍ରାପ୍ତ ହୋଇ ତା’ର ସଂକୋଚନ ପ୍ରସାରଣ କ୍ରିୟା ଆଶାନୁରୂପେ ନ ହୋଇ ଏକ ଦୀର୍ଘସ୍ଥାୟୀ ଯନ୍ତ୍ରଣାରେ ପରିଣତ ହୁଏ ।
କୋଷ୍ଠ ପରିଷ୍କାର ହେଲାଭଳି ଖାଦ୍ୟ, ବିଶେଷଭାବରେ ନିରାମିଷ ଭୋଜନ ସହିତ ତେଲ, ରାଗ ଓ ମସଲା ବିବର୍ଜିତ ଖାଦ୍ୟ ଖାଇ ଲକ୍ଷଣାନୁସାରେ ହୋମିଓପାଥି ଔଷଧ ଖାଇଲେ ଏ ରୋଗ ବହୁକ୍ଷେତ୍ରରେ ଉପଶମ ଲାଭ କରିଥାଏ ।
ପ୍ରତିଦିନ ରାତିରେ ଏସବୁ ରୋଗୀ ଇସବଗୁଲ ସର୍ବତ ପାନ କରିବା ଆବଶ୍ୟକ ।
ନିମ୍ନରେ ସାଧାରଣ କେତେକ ଔଷଧ ଆବଶ୍ୟକସ୍ଥଳେ ଘରୋଇ ବ୍ୟବହାର ନିମନ୍ତେ ନିର୍ଦ୍ଧିଷ୍ଟ କରି ଦିଆଗଲା ।
କୋଷ୍ଠକାଠିନ୍ୟ ଥାଇ ସକାଳୁ ଅଣ୍ଟା ଧରୁଥିଲେ ଓ ବାରମ୍ବାର ଝାଡାର ନିଷ୍ଫଳ ବେଗ ଥିଲେ ନକ୍ସଭୋମିକା – ୨୦୦ ପ୍ରତ୍ୟକ ରାତ୍ରି ଭୋଜନ ପରେ ଖାଇବା ଉଚିତ ।
ଏହା ସହିତ ଯଦି ଅର୍ଶ ବଢି କୁଣ୍ଡାଇ ହେଉଥିବ, ଗରମବୋଧ ହେଉଥିବ ଏବଂ ବଡିସକାଳୁ ଅତର୍ଚ୍ଛ ଝାଡା ମାଡୁଥିବ ବା ଅତି କଠିନ, ଶୁଖିଲା ପୋଡାମାଟି ଭଳି ଝାଡା ହେଉଥିବ, ପ୍ରବଳ ପାଣି ପିଇବାକୁ ଇଚ୍ଛା ଥିବ ଅଥଚ ଭୋକ କମିଯାଇଥିବ, ତାହାହେଲେ ସଲଫର – ୩୦ ପ୍ରତିଦିନ ସକାଳୁ ପାନେକରି କିଛିଦିନ ଖାଇବେ ।